DOBRÁ VOĽBA (DV)

DOBRÁ VOĽBA (DV) (v rokoch 20222023: DOBRÁ VOĽBA a Umiernení, v rokoch 20192022: DOBRÁ VOĽBA) bola politická strana na Slovensku.DOBRÁ VOĽBA (DV). In:  Ciele strany boli oficiálne ohlásené na tlačovej konferencii 19. septembra 2019.

K 5. októbru 2023 bola strana zlúčená so stranou HLAS-SD.

 Vznik strany 
V auguste 2019 Tomáš Drucker oznámil zámer založiť novú politickú stranu. Ešte pred oznámením, že strana sa bude volať Dobrá voľba, reagoval Robert Fico: „On jednoducho na to nemá. To je typický kaviarenský, liberálny politik...“ Drucker reagoval, že požiadavka, aby ostal Tibor Gašpar vo svojej pozícii, existovala a demonštroval ju verejne aj Fico.

12. septembra 2019 odovzdali na ministerstve vnútra takmer 30 000 podpisov od občanov a podali žiadosť o registráciu politickej strany Dobrá voľba. Ďalšou mediálne známou členkou novovznikajúcej strany sa stala ešte v septembri 2019 rektorka Akadémie Policajného zboru Lucia Kurilovská a Tomáš Kuča, riaditeľ tlačového a informačného odboru Úradu vlády.https://slovensko.hnonline.sk/1987613-od-pellegriniho-odchadza-sef-komunikacie-posilni- Na stránke strany sú vo februári 2020 ďalej uvedení:

 Michal Sýkora
 Katarína Cséfalvayová
 Branislav Becík
 Radomír Šalitroš
 Anna Ghannamová
 Peter Kresák
 Martin Fedor
 Zuzana Dolinková
 Miroslav Kočan

 Spolupráca s Alojzom Hlinom 
15. decembra 2021 mal predseda strany Tomáš Drucker tlačovú konferenciu s bývalým predsedom KDH Alojzom Hlinom s názvom „Vianočná dohoda – Spájame sily“, kde oznámili spoluprácu a zmenu názvu strany na Dobrá voľba a umiernení.

 Volebné výsledky 
+Rok voliebVoľby do Počet hlasovPočet hlasov v %Počet mandátovUmiestnenie2020NR SR88 2203,06%0/15011.

 Preferencie 
Podľa prieskumu Agentúry AKO zverejnenom 6. septembra 2019 má strana potenciál 23,8 % a volebný výsledok by údajne dosiahla 7,4 %. Strana dosiahnutý úspech v prieskumoch považovala za povzbudenie do ďalšej práce.https://www.facebook.com/335875173768348/posts/383056845716847/

19. septembra bol zverejnený prieskum agentúry FOCUS, kde „Dobrá voľba“ získala len 2,1 %. Strana bližšie nekomentovala ,čo mohlo spôsobiť tak prudký pokles. Podľa metodiky FOCUS-u nebolo možné určiť 95%-ný interval spoľahlivosti.

 Referencie 

 Externé odkazy 

 Oficiálna stránka strany
 DOBRÁ VOĽBA v registri strán MV SR 


Kategória:Zaniknuté politické strany na Slovensku
Kategória:Organizácie založené v 2019